บาทเปิด 31.40/45 บาทต่อดอลลาร์
เงินบาทเปิดตลาด 31.40/45 บาทต่อดอลลาร์ แนวโน้มไซด์เวย์ในกรอบแคบระหว่างรอผลประชุมเฟด
28 เม.ย. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.40/45 บาท/ดอลลาร์ จากเย็นวานนี้( 27 เม.ย.) ที่ปิดตลาดที่ระดับ 31.39 บาท/ดอลลาร์
เงินบาทวันนี้คาดว่าจะยัง sideway ในกรอบแคบใกล้เคียงกับเมื่อวาน โดยตลาดรอผลการประชุมธนาคารกลางสหรัฐ(เฟด) ซึ่งนักลงทุนคาดว่ารอบนี้เฟดยังคงอัตราดอกเบี้ยนโยบายไว้ในระดับเดิม และจะไม่มีการลดปริมาณการซื้อพันธบัตร แต่ต้องจับตาว่าจะส่งสัญญาณการปรับขึ้นอัตราดอกเบี้ยเร็วกว่ากำหนดเดิมที่เคยระบุไว้ว่าจะเป็นปี 2023 หรือไม่
"ตลาดดูว่าประชุมเฟดรอบนี้ จะส่งสัญญาณเรื่องการขึ้นดอกเบี้ยไวกว่าเดิมที่กำหนดไว้ในปี 2023 หรือไม่ แต่ถ้าไม่มีการส่งสัญญาณอะไร ดอลลาร์ก็อาจจะย่อตัวลงเล็กน้อย" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.35 - 31.50 บาท/ดอลลาร์